Andreu Valor actuarà en el Centro Cultural Mario Monreal el proper dissabte
21 d’abril 2021

El cantautor valencià, Andreu Valor, comença la seua nova gira en què presentarà el seu nou treball, _Insurrecte_, del qual un dels punts de parada serà Sagunt. El concert tindrà lloc el proper dissabte, 24 d’abril, en el Centre Cultural Mario Monreal a les 19 hores. Este espectacle de música en valencià, d’uns 90 minuts de durada,  tindrà l’aforament limitat i el preu de l’entrada és de 6 euros. 

  

Andreu Valor, un dels cantautors més prolífics i actius de l'actual escena musical valenciana, amb set treballs discogràfics i més de mil concerts, porta Insurrecte, el seu nou disc a Sagunt. Un treball amb una sonoritat renovada, textures ambientals i arranjaments propis d'un pop-folk nord-europeu, però sense perdre la sensibilitat cap a l'expressió, la vida i la preocupació social característiques del cantautor.

  

Amb més de cent concerts a l'any, Andreu Valor s'enfronta una vegada més al gran repte de superar-se en tots els seus concerts. Un muntatge considerable d'un treball audiovisual i musical que acaba amb un tret d'eixida, una renovació sonora i un compromís de futur immortalitzat en suports presents, passats i futurs: vinil, USB, CD i vídeo. Si el silenci ho permet, les cançons no seran crit; però sí, consciència i emoció.

El seu treball _Insurrecte_ ha sigut guardonat com el millor disc de cançó d'autor i millor gira als III Premis Carles Santos atorgats per l’Institut Valencià de Cultura.

  

Durant la funció es contemplaran per part de l'organització les mesures sanitàries i de prevenció enfront de la pandèmia, que seran, així mateix, d'obligat compliment per al públic. Les entrades es podran adquirir en línia a través del següent enllaç: [https://www.servientradas.com/espectaculo/ayuntamiento\_de\_sagunto/3/insurrecte.html](https://www.servientradas.com/espectaculo/ayuntamiento_de_sagunto/3/insurrecte.html)

  

![Imagen sin texto alternativo.](/media/k53fxsmy/c_avalor.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/andreu-valor-actuara-en-el-centro-cultural-mario-monreal-el-proper-dissabte/ "Facebook")
*   [](http://twitter.com/share?url=https://aytosagunto.es/va/actualitat/andreu-valor-actuara-en-el-centro-cultural-mario-monreal-el-proper-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/andreu-valor-actuara-en-el-centro-cultural-mario-monreal-el-proper-dissabte/ "Linked In")
*   [](mailto:?body=https://aytosagunto.es/va/actualitat/andreu-valor-actuara-en-el-centro-cultural-mario-monreal-el-proper-dissabte/)